ОТЧЕТ НА НЧ „ПРОСВЕТА-1921” село Благово обл.Монтана за 2017 г.

Развитието на НЧ „Просвета-1921” се основава на опита си, като институция на Юридическо лице с нестопанска цел, работеща в обществена полза.

**Основни цели:**

- Отстояване на позицията на водещо културно средище.

- Обогатяване на културния живот в населеното място.

- Развитие на библиотечна дейност.

- Превръщане на читалището в информационен център.

- Съхраняване на народни обичаи и традиции.

- Развитие и подпомагане на любителското художествено творчество.

- Работа по проекти.

- Партниране с местното самоуправление за развитие на културния процес.

**Приоритетни задачи:**

* Уреждане и поддържане на библиотеката.
* Участие на самодейни колективи в културни форуми на местно и регионално ниво.
* Предоставяне на компютърни и интернет услуги по програма „Глобални библиотеки- България”
* Кандидатстване, разработване и реализиране на проекти.

**Актуално състояние на читалището като сдружение и културен център.**

Народно Читалище „Просвета-1921” има 51 брой регистрирани членове, от които през 2017г. бе събран 50 лв. членски внос. През 2017г. бяха проведени общо събрание на читалище и 3 заседания на читалищно настоятелство. Събранията и заседанията на ЧН се провеждат редовно, на които се обсъждат важни организационни въпроси свързани с читалищната дейност. Последна пререгистрация на читалището се извърши на 15.09.2016г.

Субсидираната численост на читалището през 2017г. се състои -0,5 секретар- библиотекар

Общ бюджет на читалището за 2017г. е в размер- 3637лв.

Cредствата са изразходвани за:

* Работна заплата 0,5- секретар - библиотекар- 3051 лв.
* Осигуровки- 586 лв.
* Средствата събрани от наем за читалищния салон в размер- 150 лв. използваха се за културна дейност.

Материална- техническа база:

* НЧ”Просвета-1921” разполага с библиотека и читалня - 60кв.м площ; заседателна зала - 70кв.м; читалищния салон разполага с 200 места, ремонтиран 2016 г. с помощта на Община Монтана.
* През 2011г. библиотеката кандидатства по програма „Глобални библиотеки – България” и спечели 3компютъра; мултифункционален принтер; мултимедия. Имаме безплатен достъп до интернет.

Средствата за подпомагане на читалищната дейност се набират от членски внос, наем на читалищния салон.

Библиотекар към читалището премина обучения за повишаване на квалификация по всички направления от програма „Глобални библиотеки – България”, участва във всички обучителни семинари и работни срещи.

**Дейности на Читалището:**

**Библиотечна и информационна дейност.**

През 2017 г.читалищната библиотека разполага с 5015 броя библиотечни единици. Постоянните читатели са 62. Посещения – 186. Раздадена литература – 278 тома. Посещения с цел ползване на компютри – 1042.

Компютърната техника предоставена от програмата „ Глобални библиотеки – България” се използва активно. С нея се подготвят мултимедийни презентации, провеждат се индивидуални обучения по начална компютърна грамотност, консултации , изготвят се справки, отчети, изпраща се информация до различни обществени организации. За безработните се пишат автобиографии, мотивационни писма, СV и др. Сканират се и се правят ксерокопия на необходимите документи за гражданите.

**Културни мероприятия на читалището и библиотеката.**

Към читалището функционират следните художествени колективи:

* Фолклорен танцов състав;
* Група за художествено слово и фолклор;
* Индивидуални изпълнители.

Колективите към читалището се включиха активно в провеждането и организирането на местни празници – Бабин ден; Ден на Лозаря; Ден на влюбените; Баба Марта; 8-ми Март; Лазаров ден; 24 Май; 1 юни – Ден на детето; „Свети дух” – събор на селото; Коледни и Новогодишни празници. Всички празници бяха отбелязани с богата и разнообразна културна програма.

С помощта на детска работилница бяха организирани изложби:

* Мартеници;
* Детски рисунки и апликации;

В библиотеката с помощта на техниката дарена по програма „Глобални библиотеки-България” бяха излъчени презентации: „3 Март –ден на освобождението на България”; „Пролетни празници”; „Ден на земята”; „Ден на Съединението”;”Ден на обявяването на независимостта на България.” „Ден на будителя”; „Коледни празници”.

През лятната ваканция в библиотеката се проведоха: „Час на приказката”; „Деца четат на деца”. Излъчиха се детски филмчета.

Партньори на читалището са: Кметство Благово; РБ” Гео Милев” гр. Монтана; РЕКИЦ „Читалища” гр. Монтана; Регионална здравна инспекция; Областен информационен център гр. Монтана.

Председател : Любомир Георгиев